cyanic-selkie/wikianc huggingface dataset:
Թզենի
Տարածում
Աճում է կրահողերում, քարքարոտ, ժայռոտ, արևահար լանջերին, կիրճերում, գետահովիտներում. գրանցված է Հայաստանի Կարմիր գրքում։ Հզոր արմատային համակարգով, տերևաթափ, խիտգնդաձև կամ լայնբրգաձև սաղարթով, կաթնանման հյութ պարունակող բույս է։ Ցողունի բարձրությունը 5-12 մ է։ Տերևները խոշոր են, բլթակավոր, խորը կտրտված, վերևից՝ կոշտ, խորդուբորդ, մուգ կանաչ, ներքևից՝ թավոտ, մոխրականաչ։ Երկտուն է, բաժանասեռ (լինում են նաև միատուն)։ Ծառերի բարձրությունը մինչև 40 մ է, տրամագիծը՝ 3-5 մետր, հաճախ հիմքի մոտ տախտականման արմատներ են առաջացնում։ Շատ տեսակներ իրենց կյանքն սկսում են որպես էպիֆիտներ, հետո միայն առաջացնում գետնին հասնող հավելյալ արմատներ, որոնք վերածվում են հսկայական սաղարթը պահող հենասյուների։ Որոշ էպիֆիտ տեսակների օդային արմատները փաթաթվելով տեր-ծառին սպանում են նրան (այսպես կոչված խեղդող ֆիկուսներ)։ Տերևները սովորաբար ամբողջաեզր են, մինչև 60-70 սմ երկարությամբ։
Փոշոտում
Արական իգական ծաղիկները հավաքված են տանձանման, երբեմն՝ գնդաձև ծաղկաբույլերում։ Փոշոտումը խաչաձև է, կատարվում է փոքրիկ միջատի՝ բլաստիֆագի միջոցով։ Պտուղներն ընկուզիկներ են, առաջանում են պտղակալից և նրա մեջ գտնվող սերմերից։ Պտղաբույլերը գնդաձև են, տանձանման, կանաչավարդագույն, սևավարդագույն, դեղնավարդագույն։ Որոշ սորտեր պտուղ են առաջացնում առանց փոշոտման՝ կուսածնությամբ։
Բազմացում
Բազմանում է սերմերով, արմատային մացառներով, անդալիսով, կտրոններով։ Ջերմասեր և երաշտադիմացկուն է։ Պտղաբույլը պարունակում է շաքարներ (12-23%), պեկտինային նյութեր (0,5-4,2 %), օրգանական թթուներ (մինչև 1 %), վիտամիններ (Cv B1 B2), հանք, աղեր, սպիտակուցներ, օսլա և այլն։
Կիրառություն
Պտուղն օգտագործում են թարմ և վերամշակած (մուրաբա, ջեմ, պովիդլո, կոմպոտ, չիր և այլն), բնափայտը՝ փայտագործության և խառատագործության մեջ։ Հայաստանում մշակվում է Տավուշի և Սյունիքի մարզերում, Արարատյան դաշտում, Երևանում, Հրազդան գետի հովտի այգիներում (ձմռանը ծածկելու դեպքում)։ Բույսի բոլոր մասերը կաթնահյութ են պարունակում։ Ծաղիկները փոքր են, մեծ մասամբ միասեռ, զարգանում են յուրահատուկ, գնդաձև կամ տանձաձև, գագաթին ճեղք ունեցող ծաղկաբույլի ներքին մակերևույթին։ Փոշոտումը կատարվում է թաղանթաթևավոր միջատների միջոցով։ Որոշ տեսակների (թզենի, ժանտաթզենի) պտղաբույլերն օգտագործվում են սննդում։ Շատ տեսակների կաթնահյութը կաուչուկ է պարունակում, որը, սակայն, արդյունաբերական նշանակություն չունի։
Ցեղատեսակների և տեսակներ
Հայտնի է մոտ 900 (այլ տվյալներով՝ 1000), Հայաստանում՝ 1 տեսակ՝ Թզենի սովորական (F. carica)։ Հայտնի է ֆիկուսի ավելի քան 800 տեսակ՝ տարածված արևադարձային և մերձարևադարձային շրջաններում։ Սենյակներում աճեցվում է կաուչուկատու ֆիկուս (F․ elastica), որի կաթնահյութը պարունակում է մինչև 30% կաուչուկ։ Ցեղատեսակներ՝
Կատեգորիա:Թթենազգիներ Կատեգորիա:ՀՀ Կարմիր գրքում գրանցված բույսեր
Կարոլինա Կուրկովա
Կարոլինա Կուրկովա, չեխ սուպերմոդել։
Կենսագրություն
Ծնվել է Չեխոսլովակիայում, չեխ հայտնի բասկետբոլիստ Ջոզեֆ Կուրկայի և սլովակացու ընտանիքում։ Ծնողներն ամուսնալուծվել են, երբ Կարոլինան ընդամենը երեք ամսական էր։ Մայրը որոշել է աղջկան դաստիարակել միայնակ։ Նա այլևս չի ամուսնացել։ Մանուկ հասակում Կարոլինան վիրահատվել է (ենթադրաբար պորտային ճողվածք), որից հետո աղջիկը սովորական տեսքով պորտ չի ունեցել։ Մոդելը չի պատմում մանրամասները, իսկ հրապարակվող լուսանկարներում պորտն «ավելացնում» են ֆոտոմոնտաժի օգնությամբ։
Գործունեություն
2007 թվականին Կարոլինան ճանաչվել է Եվրոպայի ամենասեքսուալ շիկահերը։ Կարոլինան ներկայացրել է այնպիսի բրենդներ, ինչպիսիք են՝ Anne Klein-ը, Bottega Veneta, Celine-ը, Chanel-ը, Christian Dior-ը, Dell-ը, Elie Saab-ը, eLUXURY-ն, Express-ը, Furla-ն, Giuliano Teso-ն, H&M-ն, Hugo Boss fragrance-ը, Jean Paul Gaultier-ը, John Frieda-ն, Jones New York-ը, La Perla-ն, Liverpool-ը, Louis Vuitton-ը, Macy's INC-ը, Mango-ն, Max Mara-ն, Max Mara eyewear-ը, Mercedes-Benz-ը, MOGA-ն, Piazza Sempione-ն, Plein Sud-ը, Pronovias-ը, Rag & Bone-ը, Rocawear-ը, Rolex Oyster-ը, Salvatore Ferragamo-ն, The Limited-ը, Tommy Hilfiger-ը, Valentino-ն, Versace-ն, Victoria's Secret-ը, Yves Saint Laurent-ը և Zeki-ն։
2008 թվականին Կարոլինա Կուրկովան աշխարհի ամենասեքսուալ կանանց ցանկում զբաղեցրել է առաջին տեղը, որն ամեն տարի կազմակերպում է «E!» հեռուստաընկերությունը ։
Անձնական կյանքը
2009 թվականից Կարոլինան ամուսնացած է կինոպրոդյուսեր Արչի Դրուրիի հետ (մինչ իրենց ամուսնությունը հանդիպել են մեկ տարի)։ Նրանք ունեն երկու որդի՝ Թոբին Ջեկ Դրուրի (ծնվել է 29.10.2009), Նոա Լի Դրուրին (ծնվել է 05.11.2015) և մեկ դուստր՝ Լունա Գրեյս Դրուրին (ծնվել է 27.04.2021) ։
Տաղանդներ և երկրպագուներ (ֆիլմ, 1973)
«Տաղանդներ և երկրպագուներ» («Таланты и поклонники»), խորհրդային գեղարվեստական ֆիլմ, որը նկարահանել է ռեժիսոր Իսիդոր Աննենսկին  Ալեքսանդր Օստրովսկու համանուն պիեսի հիման վրա։ Պրեմիերան կայացել է 1973 թվականի ապրիլի 23-ին ։
Սյուժե
Ֆիլմը պատմում է երիտասարդ գավառական դերասանուհի Ալեքսանդրա Նիկոլաևնա Նեգինայի դրամայի մասին, որը կյանքի հանգամանքների բերումով ստիպված է դժվար ընտրություն կատարել իրական սիրո և արվեստում իր տեղն անպայմանորեն գտնելու ցանկության միջև։
Այդըն
Այդըն (Aydın, Αϊδίνιο), քաղաք Թուրքիայի արևմտյան մասում։ Քաղաքը Այդընի նահանգի վարչական կենտրոնն է։
Աշխարհագրություն
Այդընը գտնվում է Մեծ Մենդերես (նախկինում` Մեանդր) գետի հովտում, որը Փոքր Ասիայի կարևոր գետերից մեկն է։ Այդընից 5 կիլոմետր հեռավորության վրա հոսում է Չինե գետը։ Հյուսիսում` քաղաքի մոտ գտնվում է Այդըն լեռը, որի բարձրությունը մոտ 1800 մետր է։
E87 (O31) ավտոմոբիլային ճանապարհը իրար է կապում Էգեյան ծովը և Թուրքիայի երրորդ խոշոր քաղաք Իզմիրը։ Ճանապարհը անցնում է Այդըն լեռան մոտով, որտեղ կառուցված է նորակառույց թունել։ Արևելյան ուղղությամբ ճանապարհը գնում է դեպի Դենիզլի, այնուհետև Անթալիա` Թուրքիայի խոշոր նավահանգիստներից և կուրորտներից մեկը։
Կլիմա
Այդընում ամռանը մշտապես շոգ է, տաք ջերմաստիճանը պահպանվում է գրեթե ողջ տարին։
Էկոնոմիկա
Ծովի մոտիկության պատճառով տարածաշրջանը բնակեցված է եղել դեռևս հին ժամանակներից։ Ներկայումս տարածաշրջանում մեծապես աճեցվում է բրինձ, սակայն շրջանում աճեցվում են նաև այլ մշակաբույսեր։ Քաղաքում զարգացած է թեթև արդյունաբերությունը։
Կան վկայություններ տարածքում առկա պղնձի, երկաթի, լիգնիտի հումքի վերաբերյալ։
Արտաքին հղումներ
Կատեգորիա:Թուրքիայի քաղաքներ Կատեգորիա:Թուրքիայի հին հունական հնավայրեր Կատեգորիա:Այդընի մարզ
Բուլատնիկովո (գյուղ, Տորժոկսկի շրջան)
Բուլատնիկովո (Булатниково), գյուղ Ռուսաստանի Տվերի մարզի Տորժոկսկի շրջանի կազմում։
Բնակչությունը 2002 թվականին գրանցված տվյալներով կազմում էր 60 մարդ։
Մարիյսկի Սարամակ
Մարիյսկի Սարամակ (Марийский Сарамак), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2008 թվականին գրանցված տվյալներով կազմում էր 166 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Կիզներսկի շրջանի բնակավայրեր
Սինիքլի
Սինիքլի, գյուղ Արևմտյան Հայաստանում, Կիլիկիայի Մարաշի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Առաջին 50 համբույր
«Առաջին 50 համբույր» (50 First Dates), ռեժիսոր Պիտեր Սիգալի ռոմանտիկ կատակերգություն։
Կարճ նկարագրություն
Հենրի Րոթը սիրահարվում է գեղեցկուհի Լյուսիին։ Չնայած շատ տարբերություներին՝ արդեն երեկոյան մեր օրերի Ռոմեոն կարողանում է ստանալ պատասխան զգացմունքը։ Երիտասարդները երջանիկ են և վստահ, որ իրենց սերը հավերժական է։
Ցավոք, ավտովթարը խանգարում է նրանց։ Լյուսին արթնանում է և չի հիշում, թե ինչ է պատահել երեկ, և ով է Հենրին։ Սակայն երիտասարդը չի հանձնվում և մինչ վերջ պայքարում է զգացմունքների համար։
Սյուժե
Հենրի Ռոտը անասնաբույժ է Օահուում։ Նա հմայիչ սրտակեր է, բայց նրան շուտ են ձանձրացնում ընկերուհիները։
Մի անգամ, երբ Հենրին գնում է «Hukilau» սրճարան, նա տեսնում է այնտեղ մի երիտասարդ աղջկա՝ Լյուսի Ուիթմոր անունով, ով ճարտարապետական գործ էր ստեղծում վաֆլիներից։ Նրանք ծանոթանում են, շփվում են, և կարծես ամեն-ինչ լավ էր նրանց մեջ։ Բայց հաջորդ օրը, երբ Հենրին գալիս է սրճարան, Լյուսին նրան չի ճանաչում և ասում է, որ առաջին անգամ տեսնում իրեն։ Սրճարանի սեփականատեր Սյուն պատմում է Հենրիին, որ մեկ տարի առաջ Լյուսին և նրա հայր Մառլինը Հյուսիսային Ափ էին գնում արքայախնձոր գնելու համար հոր ծննդյան կապակցությամբ։ Ետ վերադառնալուց նրանք լուրջ ավտովթարի են ենթարկվում, որի արդյունքում Լյուսին ստանում է ամնեզիա հիվանդություն և ամեն անգամ արթնանալուց նա մտածում է, որ անցած տարվա հոկտեմբերի 13-ն է։ Նրան վիշտ չպատճառելու համար, նրա հայր Մառլինը և եղբայր Դոուգը ամեն օր դնում են հոկտեմբերի 13-ի թերթեր, ամեն անգամ նայում են Vikings բասկետբոլային թիմի նույն խաղը։
Չնայած Սյուի նախազգուշացմանը, Հենրին որոշում է կրկին փորձել նախաճաշել Լյուսիի հետ։ Ի վերջո, նա անում է դա, բայց դա վատ ավարտ է ունենում, քանի որ Հենրին վնասում է Լյուսիի զգացմունքները։ Նա գնում է Լյուսիի տուն, որպեսզի ներողություն խնդրի նրանից, բայց Մառլինը և Դոուգը ստիպում են նրան մենակ թողնել Լյուսիին։ Նա սկսում է փնտրել նոր ուղիներ Լյուսիին հասնելու համար, կանգնում է նրա ճանապարհին՝ ձևացնում է, իբր ավտոմեքենան փչացել է, ստեղծում է կեղծ ճանապարհային բլոկ կամ խնդրում է Ուլային ծեծել իրեն, որպեսզի Լյուսին ուշադրություն դարձնի իր վրա։
Մի օր, երբ Հենրին նստում է Լյուսիի հետ նախաճաշելու, վերջինս նկատում է, որ ոստիկանը տուգանք է գրում իր ժամկետանց համարների համար։ Լյուսին պնդում է, որ չպետք է տուգանք վճարի, քանի որ դեռ հոկտեմբերի 13-ն է։ Սակայն երբ վերցնում է թերթը, նա տեսնում է, որ ամենևին էլ հոկտեմբեր չէ։ Մառլինը և Դոուգը ստիպված խոստովանում են նրան ամեն-ինչ։
Հենրին որոշում է Լյուսիին ավտովթարի մասին պատմող տեսահոլովակ պատրաստել և ցույց տալ նրան ամեն առավոտ։ Լյուսին շատ լավ ժամանակ է անցկացնում Հենրիի հետ։ Բայց Լյուսին որոշում է Հենրիին ամբողջությամբ ջնջել իր կյանքից, քանի որ կարծում է, որ չի կարող երջանկացնել նրան։ Հենրին օգնում է Լյուսիին ջնջել օրագրից իրենց հարաբերությունների մասին գրառումները։
Հենրին որոշում է գնալ ծովագնացության։ Մինչև նա կգնար, Մառլինը պատմում է նրան, որ Լյուսին հիմա ապրում է ինստիտուտում և տալիս է արվեստի դասեր։ Ճանապարհին Հենրին հասկանում է, որ չի կարող ապրել առանց Լյուսիի, և գնում է ինստիտուտ։ Այնտեղ Լյուսին ասում է, որ չի հիշում իրեն, բայց ցույց է տալիս իր արվեստանոցի նկարները, որոնցում պատկերված էր Հենրին, և ասում է, որ նա ամեն գիշեր տեսնում է Հենրիին իր երազում։ Նրանք հաշտվում են։
Որոշ ժամանակ անց, Լյուսին արթնանում է և նայում է «Բարի լույս Լյուսի» ժապավենը։ Դա կրկին հիշեցնում է նրան դժբախտ պատահարի մասին, բայց վերջանում է իր և Հենրիի ամուսնությամբ։ Լյուսին տեսնում է, որ նա Հենրիի նավի վրա է և որ նրանք Ալյասկայում են։ Նա բարձրանում է տախտակամածի վրա և տեսնում է Մառլինին, Հենրիին և իր փոքրիկ դստերը՝ Նիկոլին։
Արտաքին հղումներ
Կատեգորիա:Ամերիկյան կինոկատակերգություններ Կատեգորիա:2004 ֆիլմեր Կատեգորիա:Փիթեր Սիգալի ֆիլմեր Կատեգորիա:Անգլերեն ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆենտեզի կինոկատակերգություններ Կատեգորիա:2000-ականների ռոմանտիկ կինոկատակերգություններ
Նախիջևանի արվեստի պետական ​​պատկերասրահ
Նախիջևանի արվեստի պետական ​​պատկերասրահ (Naxçıvan Dövlət Rəsm Qalereyası), Պատկերասրահ, որը գտնվում է Նախիջևանում ։
Պատկերասրահի մասին
Պատկերասրահը բացվել է 1982 թվականին Ադրբեջանի Նախիջևան քաղաքում։ Թանգարանը պահպանում, խթանում և ցուցադրում է ականավոր ադրբեջանցի նկարիչների աշխատանքները։ Թանգարանի ցուցադրության մեջ գլխավոր տեղը զբաղեցնում են Բ. Կանգարլիի, ժողովրդական նկարիչներ Մ. Աբդուլլաևի, Թ. Սալահովի, Օ. Սադիգզադեի, Մ. Ռահմանզադեի, Թ. Նարիմանբեկովի, Է. Շախտախտինկայայի, Հ. Ալիևի, Շ. Մուստաֆաևի, Ս. Գադիմովի, Մ. Իսմայիլովի, Մ. Սեյիդովի և այլ նկարիչների աշխատանքները ։
Պատկերասրահը ցուցահանդեսներ է կազմակերպել Ադրբեջանի և Իրանի Իսլամական Հանրապետության տարբեր քաղաքներում ։
Տաբայամա
Տաբայամա (丹波山村), գյուղ Ճապոնիայում։ Գտնվում է Յամանասի պրեֆեկտուրայում։ Գյուղի ամբողջ մակերեսը կազմում է 101,55 կմ², բնակչությունը՝ 595 մարդ, իսկ խտությունը 5,86 մարդ/կմ²։
Աշխարհագրական դիրք
Գյուղը գտնվում է Հոնսյու կղզում, Յամանասի պրեֆեկտուրայում Տյուբու տարածաշրջանում։ Այն սահմանակից է Կոսուգե գյուղին։
Բնակչություն
Բնակչությունը կազմում է 595 մարդ (2014 թվականի օգոստոսի 1), խտություն 5,86 մարդ/կմ²։
Սիմվոլիզմ
Գյուղի ծաղիկը համարվում է Rhododendron dilatatum-ը, իսկ թռչունը՝ Emberiza cioides ։
Արտաքին հղումներ
Կատեգորիա:Ճապոնիայի բնակավայրեր
(3253) Գրեյդի
(3253) Գրեյդի (Gradie), աստերոիդ աստերոիդների հիմնական գոտում։ Հայտնաբերվել է 1982 թվականի ապրիլի 28-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,247976 ա. մ., առավելագույնը մոտենում է 1,8022 ա. մ. հեռավորության վրա և հեռանում 2,6937 ա. մ. ։ Արեգակի շուրջ մեկ ամբողջական պտույտ է կատարում 1231,08 երկրային օրվա ընթացքում, իր ուղեծրով շարժվելով միջինում 0,292426 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,43° անկյուն։
Գաղտառիճ Վերին
Գաղտառիճ Վերին, գյուղ Արևմտյան Հայաստանում, Էրզրումի վիլայեթի Էրզրումի գավառում ։ Գտնվում էր Եփրատի աջ կողմում, Գաղտառիճ գյուղից արևելք։
Անվանումներ
Գյուղն ունեցել է հետևյալ անվանումները. Գաղտառիճ Հայկական, Գաղթառիչ Փոքր, Գաղթառիճ Վերին, Գաղտառիճ Փոքր, Գաղտառիճ Ուլյա, Խայտոառիճ, Կաֆդառիչ Կուչուկ, Կաֆդառիչ Քուչուկ, Կյագդարիձ Փոքր, Քյաղդառիչ Վերին։
Անվան ստուգաբանություն
Այս գյուղի և Գաղտառիճ Վերին գյուղի անվանումները կապված են Մեծ Հայքի Բարձր Հայք աշխարհի Դերջանի գավառի Խաղտո Առիճ բերդի անվան հետ։
Պատմություն
Եղել է զուտ հայաբնակ գյուղ։ Տեղի բնակչությունը թուրքերի ձեռքով կոտորվել է 1915 թվականի Մեծ եղեռնի ժամանակ։
Բնակչություն
XX դարի սկզբին ուներ մի քանի տասնյակ տուն հայ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Շանկարա
Շանկարա (Ադի Շանկարա आदि शंकर,, Շանկարաչարյա, ), հնդիկ մտածող, Վեդանտայի նշանավոր ներկայացուցիչ, կրոնական բարեփոխիչ (ռեֆորմատոր) և քննադատ, միստիկ և պոետ։ Ուպանիշադների հիմնա վրա ստեղծել է հետևողական մոնիստական Ադվայտա-վեդանտայի համակարգը։
Կենսագրություն
Շանկարայի կենսագրությունն ավանդաբար ներկայացվում է հրաշալի և լեգենդար իրադարձություններով։ Նրա ծնողները (բրահմաններ) բազում տարիներ երեխա չունեին։ Նրանք աղոթում են Շիվային Տրիչուր լեռների շիվայական Վրիշադրինթհա տաճարում, որպեսզի նա իրենց երեխա պարգևի։ Շիվան հայտնվում է ամուսիններին երազում և առաջարկում ընտրություն կատարել՝ բազմաթիվ միջակ երեխանների, որոնք կապրեն երկար տարիներ՝ հարուստ և հաջողակ կյանքով, կամ թե մի որդի, ով երկար կյանք չի ունենա, բայց մեծ իմաստուն կլինի։ Ծնողներն ընտրում են վերջին տարբերակը, ում և Շիվայի պատվին անվանում են Շանկարա (Շիվայի մակդիրներից մեկը)։ Հայրը մահանում է, որբ Շանկարան դառնում է հինգ տարեկան։ Այս տարիքում նա ձեռնամուխ է լինում չորս Վեդաների սովորելուն՝ ցուցաբերելով ապշեցուցիչ ընդունակություններ և շուտով իր գիտելիքներով գերազանցում անգամ իր ուսուցիչներին։ Ութ տարեկանում, երբ լրացավ Շանկարային աշխարհիկ կյանքի համար ազատ արձակելու ժամանակը, նրա մոր աչքի առջև գետում նրան բռնում է կոկորդիլոսը և բաց չի թողնում, մինչև մայրն համաձայնվում է, որ որդին դառնա սաննյասա։ Շանկարան մեկնում է գուրու որոնելու Հնդկաստանի հյուսիսում, ուր Նարմադա գետի ափին հանդիպում է Գովինդային՝ Գաուդապադայի աշակերտին։ Այստեղ Շանկարան յուրացնում է ադվայտաների հիմունքները, գրում է շիվայական և վիշնույական հիմների մեծ մասը, ստեղծում է մի շարք փիլիսոփայական տրակտատներ և գրում «Բրիհադարնյակա-ուպանիշադ»ի մեկնությունները։
Գոյություն ուներ Բադարայանայի մարգարեությունը, համաձայն որի այդ տեքստերի լավագույն մեկնաբանին վիճակված է գրել ջրերի զսպումը։ Գովինդան հիշեց այդ մասին, որբ Շանկարան, կատարելով հատուկ «ջրերի հմայման» մանտրան, զսպելով Նարմադայի ափերից դուրս եկող ջրերը։ Շանկարան օրհնություն է ստանում իր ուսուցչի կողմից, չորս տարում գրում է «գաղտնի կանոնի» ողջ ստեղծագործության մեկնությունները. Բադարայանի «Բրահմա-սուտրա»ների, «Բհագավատ-գիտա»ն և հիմնական Ուպանիշադները։ Շանկարան ուխտի է գնում սրբազան Կայլաս լեռը, ուր նրան հայտնվում է Շիվան բարձրագույն գիտելիքներ տվող (Դակշինամուրտի) և Բենարեսի տեքսով։ Գովինդայի մահից հետո, ում հուղարկավորում են Նարմադայի կղզիներից մեկում և հետո կառուցում տաճար, Շանկարան՝ աշակերտների ուղեկցությամբ, որոնց մի մասը Գովինդայի աշակերտներն էին, ուղևորվում է Պրայագա, ուր բազմաթիվ քննարկումներ է անցկացնում և ձեռք բերում նոր հետևորդներ։
Այդուհետ Շանկարան կրկին ուղևորվում է «հազարավոր տաճարների քաղաք» և հանգրվանում գհատիներում (անդրշիրիմյան ծեսեր իրագործելու սրբավայրում)՝ Գանգեսի ափին։ Մի անգամ նա փողոցում հանդիպում է չանդալայի և հրամայում, որ նա ճանապարհը զիջի՝ վախենալով ծիսական անմաքրությունից, բայց չանդալան, վկայակոչելով Աթմանի միասնության մասին ադվայտայի ուսմունքը, այն է՝ բոլոր կենդանի էակների նախասկզբնական միասնության մասին, որից հետո Շանկարան ընկնում է նրա ոտքերն ու ներողություն խնդրում։
Կյանքի վերջին տարիներին Շանկարան ճանապարհորդում է Հնդկաստանում և կազմակերպում մի շարք մենաստաններ (Դվարակա՝ Ջոշիմատհը (Բադրիտաթհից 45 կմ հեռու), Պուրին, Շրինգերին, Կանչին), որոնցից մի քանիսը գործում են մինչ օրս։ Ֆիզիկական մարմինը նա լքում է 33 տարեկան հասակում՝ բազմաթիվ աշակերտներով և հետևորդներով շրջապատված։ Մի շարք վայրեր հավակնում են լինել նրա հուղարկավորության վայրը (Կանչի, Կեդարնատհ), բայց վկայություն կա, որ նրա աստվածային փոխակերպությունը կատարվել է Կայլաս լեռան վար։
Կյանքի թվագրման տարբերակներ
Շանկարայի կյանքի թվագրման մի քանի տարբերակներ կան։
Շանկարայի Ադվայտան
Ադվայտան մոնիստական համակարգ է, համաձայն որի Բրահմանը նախասկիզբն է ու գոյության միասնությունը, իսկ աշխարհի բազմակերպությունը բացատրվում է Բրահմանի ստեղծագործական էներգիայի դրսևորմամբ (մայա), որը «միջակ» գիտակցությունը (խավարամտության և տգիտության (авидья) պատճառով) ըմբռնում է իբրև տարանջատ առարկաներ, թեպետ նրանց և Բրահմանի միջև ոչ մի տարբերություն չկա։ Շանկարայի ուսմունքը հիմնվում է հինդուզմի ավանդական տեքստերի վրա՝ Վեդաներ, Ուպանիշադներ, Բհագավատ-գիտա և Վեդանտա-սուտրաներ։ Իբրև նախակարապետներ համարվում են Պուրվա-միմանսան, սանքհյան, յոգան, ջայնիզմը, բուդդհիզմը։
Արտաքին հղումներ
Կատեգորիա:Հնդիկ փիլիսոփաներ Կատեգորիա:Հինդուիստական փիլիսոփայություն Կատեգորիա:Իդեալիստներ Կատեգորիա:Կրոնի հիմնադիրներ
Ագուա Բոա (Մատու Գրոսու)
Ագուա Բոա (Água Boa), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Մտնում է Կանարանայի գավառի կազմի մեջ։ Բնակչությունը կազմում է 25 021 մարդ՝ 2006 թվականի տվյալներով։ Գրավում է 7 582 կմ² տարածք։ Բնակչության խտությունը՝ 3,3 մարդ/կմ²։
Պատմություն
Քաղաքը հիմնադրվել է 1976 թվականի հուլիսի 9-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մատու Գրոսու նահանգի բնակավայրեր
Լիպովկա (Շիժմայի վտակ)
Լիպովկա  (Липовка), գետ Ռուսաստանում, հոսում է Վերխոշիժմենսկի և Սովետսկի շրջաններում, Կիրովի մարզում։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է :.
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գանձասար (Թորթումի գավառ)
Գանձասար, գյուղ Արևմտյան Հայաստանում, Էրզրումի վիլայեթի Թորթումի գավառակում ։ Գտնվում էր Օլթի քաղաքից 33-34 կմ հարավ-արևմուտք, Օլթի գետի աջ կողմի վտակներից մեկի ձախ ափին, սարավանդի վրա։
Բնակչություն
XX դարի սկզբին ուներ 46 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Nice Guys Finish Last
«Nice Guys Finish Last», ամերիկյան փանկ ռոք խումբ Green Day-ի հինգերորդ ստուդիական ալբոմի՝ Nimrod-ի չորրորդ և վերջին սինգլ։ Սինգլը թողարկվել է 1999 թվականի մարտի 23-ին։
Արտաքին հղումներ
Կատեգորիա:Green Day երգեր
Փողան
Փողան, գյուղ Արևմտյան Հայաստանում, Կիլիկիայի Մարաշի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ռադովիչի (գյուղ, Իվանիչևի շրջան)
Ռադովիչի (Радовичі), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1444 թվականին։
2001 թվականի տվյալներով Ռադովիչի գյուղում բնակվում էր 451 մարդ։ Բնակավայրը զբաղեցնում է 9,2 կմ² տարածք։ Բնակչության խտությունը կազմում էր 49,02 մարդ/կմ²։
Մարիյսկոե Գոնդիրևո
Մարիյսկոե Գոնդիրևո (Марийское Гондырево), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 122 մարդ։
Խիժնյակովկա (գյուղ, Լոզովայայի շրջան)
Խիժնյակովկա (Хижняківка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1915 թվականին։
2001 թվականի տվյալներով Խիժնյակովկա գյուղում բնակվում էր 376 մարդ։ Բնակավայրը զբաղեցնում է 0,833 կմ² տարածք։ Բնակչության խտությունը կազմում էր 451,38 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Լոզովայայի շրջանի բնակավայրեր Կատեգորիա:Ուկրաինայի գյուղեր Կատեգորիա:1915 թվականին հիմնադրված բնակավայրեր
Բուլատովո (գյուղ, Աբզելիլովսկի շրջան)
Բնակչությունը 2009 թվականին գրանցված տվյալներով կազմում էր 194 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
(3254) Բաս
(3254) Բաս (Bus), աստերոիդ աստերոիդների գոտու արտաքին մասում։ Հայտնաբերվել է 1982 թվականի հոկտեմբերի 17-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,952102 ա. մ., առավելագույնը մոտենում է 3,2907 ա. մ. հեռավորության վրա և հեռանում 4,6135 ա. մ. ։ Արեգակի շուրջ մեկ ամբողջական պտույտ է կատարում 2869,73 երկրային օրվա ընթացքում, իր ուղեծրով շարժվելով միջինում 0,125447 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,45° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Ուստ-Ջեգուտա
Ուստ-Ջեգուտա (Усть-Джегута, Усть-Жэгуэтэ, Джёгетей Аягъы), քաղաք Ռուսաստանի Դաշնության Կարաչայ-Չերքեզական Հանրապետության Ուստ-Ջեգուտայի շրջանում, հանդիսանում է մունիցիպալ շրջանի վարչական կենտրոնը։
Բնակչությունը 2016 թվականին գրանցված տվյալներով կազմում էր 30245 մարդ։
Ազգային կազմը (2002) ․
Արտաքին հղումներ
Կատեգորիա:Կարաչայ-Չերքեզիայի քաղաքային բնակավայրեր Կատեգորիա:Կարաչայ-Չերքեզիայի Ուստ-Ջեգուտայի շրջանի բնակավայրեր Կատեգորիա:1861 թվականին հիմնադրված բնակավայրեր
Մարինե Պետրոսյան (դերասանուհի)
Մարինե Պետրոսյան, հայ դերասանուհի։
Կենսագրություն
Մարինե Պետրոսյանը ծնվել է 1960 թվականի մարտի 27-ին, Կոտայքի շրջանի Գեղադիր գյուղում։ 1977-1979 թվականներին սովորել է Երևանի Գաբրիել Սունդուկյանի անվան ազգային ակադեմիական թատրոնի ստուդիայում՝ Խորեն Աբրահամյանի արվեստանոցում։ Ուսմանը զուգահեռ մասնակցել է թատրոնի ընթացիկ ներկայացումներին։ Ստուդիան ավարտելուց հետո աշխատանքի է անցել թատրոնում, որտեղ էպիզոդային դերերով հանդես է եկել «Մադամ Սան-Ժեն», «Կորիոլան», «Ջոն արքա», «Անավարտ մենախոսություն», «Խաչմերուկ», «Հարսնացուն հյուսիսից», «Արշակ Երկրորդ», «Կենդանի դիակ» ներկայացումներում։ 1983 թվականից աշխատել է Երևանի մնջախաղի պետական թատրոնում և խաղացել թատրոնի գրեթե բոլոր ներկայացումներում։ Հետագայում տեղափոխվել է Հայֆիլմ կինոստուդիա, որտեղ մասնակցել է «Մենավոր ընկուզենի» ֆիլմի աշխատանքներին՝ որպես ռեժիսորի օգնական, ապա՝ Գորիսի պետական թատրոն, որտեղ մասնակցել է վերաբացմանը և խաղացել մի շարք ներկայացումներում։ 1990 թվականից նկարահանվել է «Հայֆիլմ» կինոստուդիայի «Ավլոս» և «Հորսիա» կարճամետրաժ, Դավիթ Քեոսայանի «Փախստականը», Ս. Բաբայանի «Բարրաբա-նապաստակի շրթունք», Հրանտ Վարդանյանի «Հովիվը» ֆիլմերում։ 1990 թվականից Երևանի Ա. Մազմանյանի անվան բեմարվեստի ազգային փորձարարական «Գոյ» թատրոնի դերասանուհի է։ Խաղացել է թատրոնի «Երեքույուչորս» շոու-նախագծում, Մ. դե Գելդորդի «Խեղկատակների դպրոցը» (Կյանք և մահ), Լ. Պիրանդելլոյի «Վեց պերսոնաժ հեղինակ որոնելիս» (Մադամ Պաչե, Մայր), Ուիլյամ Սարոյանի «Օպերա-օպերա» (Քույր), Ալեքսանդր Գրիբոյեդովի «Խելքից պատուհաս» (Կոմսուհի տատ), Պ. Վայսի «Մարատ-Սադ» (Սիմոնա), Տ. Գուերայի «Մեղրը» (Բինա), Ս. Բեքեթի «Սպասելիս» (Լաքի, Քամ), «Դեպի վերջ», Է. Իոնեսկոյի «Ռնգեղջյուր» (Տնային տնտեսուհի, Զիզի)։ Խաղացել է նաև «Մետրո» թատրոնի «Դիոգենես» ներկայացման մեջ, Հովհաննես Թումանյանի հեքիաթներում՝ «Տերն ու ծառան», «Անբան Հուռին», «Անխելք մարդը»։ Կարինե Խոդիկյանի «Երբ դու չկաս» մոնոներկայացմամբ հանդես է եկել «Արմմոնո» միջազգային թատերական փառատոնում։ Նկարահանվել է «Դժբախտ երջանկություն», «Լքյալները», «Աննա», «Ջեմիկի արկածները» հեռուստասերիալներում ։
Փոս, պարեր, չորս լարեր
Փոս, պարեր, չորս լարեր (Яма, танцы, четыре струны), բելառուսական երաժշտական մուլտֆիլմ, թողարկվել է 2001 թվականին, «Բելառուսֆիլմ» ստուդիայի կողմից։
Սյուժե
Այս պատմությունը մի տղամարդու, ջութակի, արջի և խլուրդի մասին է։ Ֆիլմը պատմում է նպատակին հասնելու հուսահատ ցանկության և դրան հասնելու հնարավորությունների մասին։ Երաժիշտն այնքան ուրախ էր նվագում հարսանիքին, որ պարում էին բոլոր հյուրերը, հարսն ու փեսան և անգամ թխվածքաբլիթի վրայի հարսանեկան աղավնիները թռչկոտում էին։ Իսկ կապված շունը բարձր հաչում էր։ Երաժիշտը հարսանիքից վերադառնում է անտառով, մոլորվում է ու ընկնում մի փոս, որտեղ արդեն արջն էր ընկել։ Երաժիշտը վախից սկսում է նվագել, իսկ արջը սկսում է պարել։ Հայտնվում է նաև հետաքրքրասեր խլուրդն ու սկսում է լսել։ Այդպես շարունակվում է այնքան, մինչև ջութակի բոլոր չորս լարերը պոկվում են։ Իսկ փոսի շուրջը հավաքվում են գայլերը և սկսում են արջի վրա ոսկորներ և գուղձեր նետել։ Արջը բարկանում է, դուրս գալիս փոսից և քշում գայլերին։ Փոսը փլվում է, և երաժիշտը դուրս է գալիս այնտեղից։ Նա վերցնում է իր ջութակը և գնում է թափառելու աշխարհով, իսկ արջն ու խլուրդը հետևում են նրան։
Արտաքին հղումներ
Կատեգորիա:Բելառուսական մուլտֆիլմեր Կատեգորիա:2001 մուլտֆիլմեր Կատեգորիա:Բելառուսֆիլմ ընկերության մուլտֆիլմեր
Տոլտեկներ
Տոլտեկներ, հնդկացիական ժողովուրդ, որոնց լեզուն պատկանում էր ուտո-ացտեկյան լեզվաընտանիքին։
8-րդ դարում տոլտեկները հյուսիսից ներխուժել են կենտրոնական Մեքսիկա և 9-րդ դարում ստեղծել հսկա պետություն, որն ընդգրկում էր Մեքսիկայի կենտրոնական և հյուսիսային տարածքները։ Նրանք ունեին զարգացած մշակույթ և մայաների նման կառուցում էին հիասքանչ տաճարներ` բուրգերի կատարներին։
10-րդ դարում Յուկատան թերակղզում և Գվատեմալայի լեռնային շրջաններում տոլտեկները ճնշում էին մայաներին։ 12-րդ դարի կեսերին ացտեկները Մեքսիկայում վերջ տվին տոլտեկների իշխանությանը։ Տոլտեկների մշակույթը մեծ ազդեցություն է թողել ացտեկների մշակույթի վրա։ Պահպանված ճարտարապետական հուշարձանները և քանդակները աչքի են ընկնում իրենց մեծությամբ և հիասքանչությամբ։
Զոհաբերություն
Տոլտեկների գլխավոր Աստվածը Կեցալկոատլ անունով փետրավոր օձն էր։ Նրանց զոհաբերությունների ծիսակարգը համարվում է մարդկության պատմության ամենադաժան ծեսերից մեկը։ Տոլտեկների ծիսակարգը  համարվում է ամենահինը  և  ամենաառեղծվածայինը  ամբողջ  մարդկության  պատմության մեջ. նրանք զոհաբերություններ էին տալիս  աստծուն  ոչ   թե  ինչ  որ  բան խնդրելով  կամ  աղերսելով, այլ  ի  նշան առանձնահատուկ  սիրո` հենց  զոհերի,  երիտասարդ, գեղեցիկ  կանանց հանդեպ։ Զոհաբերությունները  իրականացվում էին  պարբերաբար՝ տարվա  կոնկրետ  ժամանակահատվածներում։ Ծիսակարգը սկսվում էր դրա  անցկացման օրվանից  ավելի  վաղ,  ապագա զոհին  նվերներ  էին  ուղարկվում, որոնք  զարդարված էին  փետուրներով։  Յուրաքանչյուր  անգամ նվերները  ավելի  թանկարժեք էին  դառնում։  Զոհը, որը կարող էր  լինել միայն երիտասարդ կին, հասկանում է, որ ժամը  հասել է։ Արևածագին փետրավոր հագուստներ հագած  երեք  քրմերը, պարաններով  կապկպված զոհի  հետ երկար  ճանապարհ էին   անցնում  դեպի  խորանը, որը  գտնվում էր  անանցանելի  ջունգլիներում  գտնվող  բուրգի  բարձունքին։  Բոլոր  քրմերի վզին  կախված էր քարե դիմակ՝ աստծո  դեմքով, իսկ  գոտկատեղին կապված էր «սատանի եղունգ» կոչվող քարից պատրաստված զոհաբերության դանակը։ Դահիճի  ձեռքին  կար  հարուստ  զարդարված  կացին։  Ծիսակարգն  իրականացվում  էր  մի  քանի  տասնյակ  տոնական հագուստներ  հագած մարդկանց  ներկայությամբ,  որոնք արարողությունը սկսելուն  պես  սկսում  էին  երգել։  Կնոջը  տանում էին  ծիսակարգի եռանկյունաձև  քարի  մոտ և  կացնով կտրում էին  նրա  ողնաշարը, այնուհետև կտրում  էին  նրա գլուխը մեջքի  հետ  միասին։ Արարողությունը  իրականացնում  էր քարե  դիմակներով  հագնված դահիճը, կարծես  թե զոհին սպանում էր դիմակի վրա պատկերված  աստվածը։  Տոլտեկները  գտնում էին, որ այդ  զարհուրելի  արարքի մեջ ոչ մի  հանցանք չկա, այլ նման  կերպ  ցուցադրում  էին  իրենց սերը  զոհի նկատմամբ և  փառաբանում են բարձրյալին։
Մշակույթ
Տոլտեկների մոտ  զարգացած էր Տեոտիուականի  և  Շոչիկալկոյի ավանդույթները։ Նրանց  մշակույթի  վրա մեծ ազդեցություն են ունեցել ացտեկները։  Տոլտեկների  մշակույթից  պահպանված  ճարտարապետությունը և  քանդակագործությունը  շլացնում են իրենց հոյակերտությամբ և աչքի ընկնող  կառույցներով։ Տոլյանեի աստիճանավոր  բուրգը  զարդարված  էր մարտիկի, արծվի  և  յագուարի  քանդակներով,  իսկ  տաճարի տանիքը պահում  էին  չորս վիթխարի մարտիկի տեսք ունեցող քարե  սյուները (բարձրությունը՝  4մ, 6մ)։ Տոլտեկների  արվեստում  զարգացած  էին  պատերազմի,    մարտի  թեմաները,  ինչպես նաև  կիսապառկած  աստծու  ֆիգուրները՝   զոհաբերության  բաժակը  ձեռքին։
Տիրակալներ
Հայտնի են տոլտեկների ինը տիրակալների  անունները.
Աղբյուրներ
Կատեգորիա:Հնդկացիներ Կատեգորիա:Մեքսիկայի պատմություն Կատեգորիա:Մինչկոլումբոսյան Ամերիկա Կատեգորիա:Մեքսիկայի ազգեր Կատեգորիա:Մեզոամերիկա Կատեգորիա:Քաղաքակրթություններ Կատեգորիա:Կենտրոնական Ամերիկայի պատմություն Կատեգորիա:Ամերիկաներ Կատեգորիա:Հին ազգեր Կատեգորիա:Էթնիկ խմբեր Կատեգորիա:Ամերիկաների մշակույթ
Կատերինովկա (գյուղ, Լոզովայայի շրջան)
Կատերինովկա (Катеринівка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1859 թվականին։
2001 թվականի տվյալներով Կատերինովկա գյուղում բնակվում էր 1 912 մարդ։ Բնակավայրը զբաղեցնում է 1868 կմ² տարածք։ Բնակչության խտությունը կազմում էր 1023,55 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Լոզովայայի շրջանի բնակավայրեր Կատեգորիա:Ուկրաինայի գյուղեր Կատեգորիա:1859 թվականին հիմնադրված բնակավայրեր
Լույա (Իվկինայի վտակ)
Լույա (Луя), գետ Ռուսաստանում, հոսում է Վերխոշիժմենսկի շրջանում, Կիրովի մարզում։ Գետի երկարությունը 20 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.
Արտաքին հղումներ
Կատեգորիա:Ռուսաստանի գետեր
Սեսիլի Բրաուն
Սեսիլի Բրաուն, բրիտանացի նկարչուհի։ Նրա նկարչական ոճը ենթարկվել է մի շարք նկարիչների ազդեցությանը, սկսած Վիլլեմ դե Կունինգից, Ֆրանցիսկո Գոյաից, Ֆրենսիս Բեկոնից և Ջոան Միտչելից, մինչև հին վարպետներ, ինչպիսիք են  Ռուբենսը և Փուսսենը, թեև ընդհանուր առմամբ նրա աշխատանքին բնորոշ է նաև գեղանկարչության հստակ կանացի մոտեցումը ։ Ներկայումս Սեսիլին ապրում և աշխատում է Նյու Յորքում  ։
Կենսագրություն
Բրաունը ծնվել է 1969 թվականին Անգլիայում գրող Շեն Մակկեի և արվեստագետ Դեվիդ Սիլվեստրայի ընտանիքում։ Դեռ երեք տարեկան հասակում Բրաունը որոշել էր դառնալ նկարչուհի, այս ձգտման մեջ նրան աջակցել է ամբողջ  իր ընտանիքը, հատկապես՝ նրա տատիկը և երկու հորեղբայրները, որոնք նկարիչներ էին ։ Լինելով Սլեյդի արվեստի դպրոցի փոխանակման ուսանող,1992 թվականկանին տեղափոխվել է Նյու Յորք, իսկ 1994 թվականին մշտական բնակություն է հաստատել այնտեղ ։ Բրաունը ամուսնացած է ճարտարապետական քննադատ Նիկոլայ Ուռուսովի հետ։ Նրանք ունեն Սելեստա անունով աղջիկ ։
2014 թվականից Բրաունը հանդիսանում է ժամանակակից արվեստի հիմնադրամի տնօրենների խորհրդի անդամ (Foundation for Contemporary Arts, FCA) ։
Բրաունը արվեստի և դիզայնի դիպլոմավորված մասնագետ է (Էփսոմի արվեստի դպրոցում,Սուրրեյ,Անգլիա, 1987, այժմ Ստեղծագործական արվեստի համալսարան)։ Նա նաև մասնակցել է նկարչության և տպագրության դասընթացների Լոնդոնի Մորլի քոլեջում (1989) և ստացել է գեղարվեստի բակալավրի աստիճան Լոնդոնի Սլեյդի դպրոցում Լոնդոն,(1989֊1993) ։ Ուսման ընթացքում աշխատել է անիմացիոն ստուդիայում։ Ի լրում գեղանկարչության, Բրաունը նաև ուսումնասիրել է փորագրություն և նկարչություն։ Սլեյդում Սեսիլին ստացել է առաջին կարգի գերազանցության դիպլոմ և այդպիսով դարձել հաղթող բրիտանացի արվեստաբան֊ուսանողների Ազգային մրցույթում ։
Ծանոթագրություններ
Կատեգորիա:Անգլիացի նկարչուհիներ Կատեգորիա:21-րդ դարի անգլիացի կանայք Կատեգորիա:21-րդ դարի անգլիացիներ
(3255) Տոլեն
(3255) Տոլեն (Tholen), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1980 թվականի սեպտեմբերի 2-ին Էդվարդ Բոուելի կողմից Անդերսոն Մեսայում ։
Չիժովո (գյուղ, Լեբեդինի շրջան)
Չիժովո (Чижове), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Չիժովո գյուղում բնակվում էր 14 մարդ։
Արտաքին հղումներ
Կատեգորիա:Ուկրաինայի Սումիի մարզի Լեբեդինի շրջանի բնակավայրեր Կատեգորիա:Ուկրաինայի գյուղեր
Սանքհյա
Սանքհյա, սամքհյա (संख्या, - «թվարկում»), հնդկական դուալիզմի փիլիսոփայություն՝ հիմնված Կապիլայի կողմից։ Աշխարհում գործում են երկու սկզբունք՝ պրակրիտի (նյութ) և պուրուշա (հոգի)։ Սանքհյա փիլիսոփայության նպատակն է շեղել հոգին նյութից։
Ստուգաբանություն
«Սանքհյա» բառի հիմքում ընկած է KHYA (ख्य) արմատը, որն իբրև բայ նշանակում է «սա նշանակում է». չեզոք ձևն է՝ «հայտնի», «անվանված», իբրև գոյական՝ «հայացք», «միտք», «գաղափար»։. SAM («համահավաք», «միասին») ածանցի հետ արմատը ստեղծում է բայական անուն sankhyā՝ «թիվ», «հաշվարկ», որը նշանակում է «թվարկում»։
Սանքհյան այն է, ինչը հաշվարկում է։
Սանքհյայի զարգացում
Սանքհյան անցել է զարգացման չորս շրջափուլ՝
Սանքհյայի իմաստաբանություն
Իբրև հավաստի գիտելիքի սկզբնաղբյուր հանդիսանում են երեք պրամանանները (չափ)՝
Սանքհյայի մետաֆիզիկան
Սանքհյայի մետաֆիզիկայի ելակետային դրույթը, և հատկապես նյութի (մատերիայի) մասին նրա ուսմունքը, ուսմունքն է պատճառի մեջ հետևանքի առկայության մասին. հետևանքը և պատճառը հասկացվում են իբրև միևնույն սուբստանցիայի երկու վիճակ (բացահայտված և չբացահայտված)։ Սա հանգեցնում է նախապատճառի ոչոնմանը, որը կապված չէ անմիջապես աստվածների հետ, և աշխարհի բացատրման բարեշրջության-հետշրջության տեսությանը։
Սանքհյայի դուալիզմ
Սանքհյան, մեկնարկելով մարդու սուբյեկտիվ-օբյեկտիվ հարաբերությունների ճանաչողական գործարկման (պրակտիկայի) առկայությունից, հանգում է երկու միմյանցից չկախված՝ պուրուշա և պրակրիտի իրականությունների անսկիզբ գոյության մասին։ Պրակրիտին հանդես է գալիս առարկանների անգիտակցական սկզբնաղբյուրի աշխարհի, իսկ պուրուշան՝ չօբյեկտիվացվող գիտակցության, պրակրիտին ճանաչողի դերում։
Պուրուշա
Պուրուշան անդրանցական Ես-ն է, կամ զուտ գիտակցությունը, այն բացարձակ, անսկիզբ, անփոփոխ, անճանաչելի իրականությունն է։ Պուրուշան ոչ միայն չունի գոյության պատճառ, այլև ինչ-որ բանի պատճառն է հանդիսանում։ Ի տարբերություն Ադվայտա-վեդանտայի և Պուրվա-միմասայի սանքհյան ուսուցանում է պուրուշայի բազմազանության մասին։
Պրակրիտի
Պրակրիտին ամբողջ աշխարհի բոլոր առարկանների անպատճառ նախապատճառն է՝ առանց գիտակցության։ Քանի որ այն Տիեզերքի առաջին սկզբունքն է (տատտվա) ՝ կոչվում է Պրադհանա («գլխավոր», «կարևորագույն»)։ Պրակրիտին անկախ է և ակտիվ, կազմված է երեք գուններից՝
Բոլոր ֆիզիկական երևույթները դիտարկվում են իբրև Պրակրիտիի բարեշրջության (էվոլյուցիայի) երևակում։
Պրակրիտիի զարգացումը
Երբ գուները գտնվում են հավասարակշիռ վիճակում (սամյաոժվասատհի), ապա զարգացումը բացակայում է, բայց պուրուշայի ներգործությամբ տեղի է ունենում գուների հավասարակշռության խախտում, որից սկսում են կազմավորվել տարաբնույթ համակցություններ։ Արդյունքում՝ ծագում է առարկաների աշխարհը։
Առաջինն ի հայտ է գալիս մահաթը (Մեծագույնը), կամ բուդդհին՝ մաքուր ներունակությունը, որիի մեջ դեռ բացակայում են ենթակայա-առարկայական (սուբյեկտա-օբյեկտային) հարաբերությունները։
Այնուհետև ծագում է ահանկարան, կամ անհատականացումը (ինդիվիդուալիզացիան). նրանում արդեն առկա է ենթակայի (սուբյեկտի) և առարկայի (օբյեկտի) տարբերությունը։
Կախված երեք գուներից որևէ մեկի գերակշռությունից՝ ահանկարան նույնպես լինում է երեք տեսակ՝ վայկարիկա, կամ սատտվիկա, թայջասա, կամ ռաջասա, բհուտադա, կամ թամասա։
Սատտավիկայից ծագում են տասնմեկ օրգանները՝ բանականություն (մանաս), հինգ զգայարանների օրգանները (ջնյանենդրիյա), գործողության հինգ օրգանները (կարմենդրիյա)։
Թամասից՝ հինգ նուրբ տարրերը (թանմատրա).
Ռաջասը սատտվիկի և թամասի համար հայթայթում է անհրաժեշտ էներգիան՝ իրենց արտադրանքը կազմավորելու համար։
Հինգ զգայարաններն են՝ լսողությունը, շոշափելիքը, տեսողությունը, համը և հոտառությունը։
Գործողության հինգ օրգաններն են՝ ձեռքերը, ոտքերը, լեզուն, տեղաբաշխման օրգանը և վերարտադրության օրգանը։
Հինգ նուրբ տարրերն են՝ ակաշան (եթեր), վայուն (օդը), թեջան (լույսը), ապան (հեղուկը), պրիտհվին (պնդությունը)։
Գրականություն
Կատեգորիա:Հինդուիստական փիլիսոփայություն Կատեգորիա:Սանսկրիտ եզրույթներ Կատեգորիա:Հնդկաստանի օրթոդոքսալ կրոններ Կատեգորիա:Կրոն ըստ երկրի Կատեգորիա:Հինդուիզմ Կատեգորիա:Հնդկական փիլիսոփայություն
Ջրաբերդ (այլ կիրառումներ)
Ջրաբերդ տեղանունը կարող է վերաբերել.
Քաչան-Աղա
Քաչան-Աղա, գյուղ Արևմտյան Հայաստանում, Կիլիկիայի Մարաշի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Բուսսի Սեն Ժորժ
Բուսսի Սեն Ժորժ (Bussy-Saint-Georges), քաղաք Ֆրանսիայում։ Այն գտնվում է Փարիզից 30 կմ արևելք։ Քաղաքը տեղակայված է Իլ դը Ֆրանս երկրամասի Սեն-է-Մարն դեպարտմենտի Տորքի կանտոնում։
INSEE կոդ՝ 77058:
Բնակչություն
Բուսսի Սեն Ժորժ քաղաքի բնակչությունը, ըստ 2011 թվականի տվյալների կազմում է 25,135 մարդ ։ Բնակչության խտությունը՝ 1,900 մարդ/կմ²։
Հղումներ
Կատեգորիա:Ֆրանսիայի քաղաքներ
Բուլատովո (գյուղ, Բլագովեշչենսկի շրջան)
Բուլատովո (Булатово, Булат), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 94 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Գառնավուկ
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Մարող տատանումներ
Մարող տատանումներ, ֆիզիկական մեծության պարբերական փոփոխումներ, որոնց առավելագույն շեղումը հավասարակշռության վիճակի նկատմամբ (պայմանական ամպլիտուդ, X_0) նվազում է ժամանակի ընթացքում։ Մարող տատանումներից են ազատ կամ սեփական տատանումները, որոնց ամպլիտուդը նվազում է տատանման էներգիայի կորուստների պատճառով։ Մեխանիկական համակարգում էներգիայի կորուստը պայմանավորված է շփումով և արտաքին միջավայր ճառագայթվող առաձգական ալիքներով, իսկ էլեկտրական համակարգում՝ հաղորդիչների ակտիվ դիմադրությամբ, դիէլեկտրիկ և ֆեռոմագնիսական միջավայրերի կլանմամբ և էլեկտրամագնիսական ալիքների ճառագայթմամբ։ Միևնույն նշանի երկու իրար հաջորդող ամպլիտուդային արժեքների միջև ընկած ժամանակամիջոցը (T) պայմանականորեն կոչվում է մարող տատանումների պարբերություն։ Հաստատուն պարամետրերով գծային համակարգերում ազատ տատանումների ամպլիտուդը նվազում է էքսպոնենտային օրենքով (նկ․), որտեղ a-ն մարման ցուցիչն է, t-ն՝ ժամանակը, \omega-ն՝ «անկյունային հաճախականությունը»։ Վերջինս որոշվում է  արտահայտությամբ, որտեղ \omega_0-ն տատանողական համակարգի անկյունային հաճախականությունն է կորուստների բացակայության դեպքում։ Պարզագույն էլեկտրական տատանողական կոնտուրի դեպքում, որտեղ R-ը կոնտուրի ակտիվ դիմադրությունն է, L-ը՝ ինդուկտիվությունը։ Պարզագույն մեխանիկական տատանողական համակարգի դեպքում մածուցիկ միջավայրում առաձգական ուժի ազդեցությանը ենթարկվող m զանգվածի համար , որտեղ b-ն առաձգական ուժի և արագության համեմատականության գործակիցն է։ Մարող տատանողական պրոցեսը հաճախ բնութագրվում է մարման դեկրեմենտով։
Զսպանակավոր ճոճանակի մարող տատանումներ
Դիտարկենք զսպանակավոր չոչանակի տատանումները( այն ենթարկվում է Հուկի օրենքին), որի մի ծայրը ամրացված է ,մյուս ծայրին ամրացված է m զանգվածով մարմինը։ Տատանումները կատարվում են այնպիսի միջավայրում, որտեղ դիմադրույան ուժը ուղիղ համեմատակն է արագությանը, (c համեմատականության գործակցով)։
Նյուտոնի երկրորդ օրենքը այս դեպքում կունենա հետևյալ տեսքը․
որտեղ F_c-շփման ուժն է, իսկ F_y՝ առաձգականության ուժն է․
F_c = -cv, F_y = -kx, այսինքն,
կամ դիֆերենցիալ տեսքով որտեղ k-ն (Հուկի օրենքում) կոշտությունն է, c՝ շփման գործակիցն է․
Պարզության համար ներմուծվում է հետևյալ նշանակումը ՝
\omega_0-ն սեփական հաճախությանն է, \zeta-ն մարման գործակիցն է։
Փոխարինենք, կստանանք բնութագրական հավասարում   , որի արմատները հաշվվում են հետևյալ բանաձևով․
Ալասներ
Ալաս (Алаас), տիպիկ է Յակուտիայի հարթավայրի և Տյումենի մարզի համար (որտեղ նրանց անվանում են «խասիրեյներ»' )։
Ալասն իրենից ներկայացնում է հարթ հատակով և թեք լանջերով մի քանի մետր տրամագծով օվալաձև տարածք, որի խորությունը 30 մ է։ Ձևավորվում է ստորգետնյա սառույցների՝ տերմոկարստների, լեռնային և վերգետնյա հողի հիմքի վրա և այլն։ Ալասի ներքին հատվածը հիմնականում պատված է ճահճաշատ լճերով, իսկ լանջերը՝ մարգագետնա-տափաստանային բուսականությամբ։
Ալասն իրենից ներկայացնում է ավտոնոմ բիոտոպ։ Բնութագրական են տորֆի կուտակումները։ Ալասի չորային տարածքները օգտագործվում են գյուղատնտեսությունում։
Ամենամեծ ալասը Մյուրյուն է, որը գտնվում է Յակուտիայի Ուստ Ալդանի ուլուսում։ Ըստ որոշ տվյալների նրա շրջանագծի երկարությունը գերազանցում է 80 կիլոմետրը։ Նրա տարածքում է տեղակայված ուլուսի կենտրոնը՝ Բորոգոնցի գյուղը։ 2002 թվականին Մյուրյուում Լենա գետից անց են կացվել 73 կիոմետրանոց ջրատար խողովակներ, և գետի ջրով լցրեցին տեղի բնական լիճը։
Յակուտիայի ալասները ունեն տնտեսական մեծ նշանակություն։ Յակուտ բնակչության մեծ մասը գտնվում է ալասներում։ Միչհեղափոխական ժամանակահատվածում յակուտների ընտանիքներից յուրաքանչյուրը բնակվում էր սեփական ալասում։ Խորհրդային իշխանության տարիներին, նախկին կյանքի արմատական փոփոխությունից հետո, ալասներում շարունակվում էին խոշոր գյուղերի ձևավորումը։ Բայց ալասներից շատերը բնակեցված չեն, սակայն պահպանվում են սայիլիկ ամառանոցները, ֆերմաները և այլ օբյեկտներ։
Արտաքին հղումներ
Կատեգորիա:Բնական աշխարհագրական օբյեկտներ
Ժանտանյութային ներկում
Կատեգորիա:Ներկում
Կիլստեթ
Կիլստեթ (Kilstett), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 2280 մարդ, բնակչության խտությունը` 330.43 մարդ/կմ²։ Բնակավայրը զբաղեցնում է 6.90 կմ² տարածք։
Աշխարհագրություն
Գտնվում է Փարիզ քաղաքից 410 կմ արևելք, Ստրասբուրգ քաղաքից` 13 կմ հյուսիս-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 1557 աշխատունակ (15-64 տարեկան) բնակիչ, որոնցից ակտիվ էին 1231-ը, իսկ ոչ ակտիվները` 326։ Ակտիվության ցուցանիշը կազմում է 79,1 %։ 1231 աշխատունակ մարդկանցից աշխատել է 1185 անձ (615 տղամարդ և 570 կին)։ Գործազուրկ են եղել 46 անձ (17 տղամարդ և 29 կին)։ 326 անաշխատունակներից 136-ը եղել են աշակերտներ կամ ուսանողներ, 116-ը` թոշակառուներ, իսկ 74-ը չեն աշխատել տարբեր պատճառներով ։
Սերիա A 2014-15
Սերիա A 2014-15 (Serie A TIM 2014-2015), Իտալիայի ֆուտբոլի առաջնության 83-րդ մրցաշրջանը։ Սկսվել է 2014թվականի օգոստոսի 30-ին և ավարտվել՝ 2015 թվականի մայիսի 31-ին։ Մասնակցել են 20 ակումբներ, որոնցից 17-ը՝ 2013-14 Սերիա Ա-ից, իսկ 3-ը՝ Սերիա Բ-ից։ 2015 թվականի մայիսի 2-ին, մրցաշրջանի ավարտից 5 տուր առաջ, 4-րդ անգամ անընդմեջ չեմպիոն է հռչակվել թուրինյան Յուվենտուս ակումբը ։
Մրցաշարային աղյուսակ
1
2
1 Ջենոա ակումբը չի ստացել ՈւԵՖԱ արտոնագիր, հետևաբար, զրկվել է եվրոպական առաջնություններում հանդես գալու իրավունքից ։
2 Պարմա ակումբից հանվել է 7 միավոր՝ խաղացողներին աշխատավարձ չվճարելու պատճառով ։
Վիճակագրություն
{| |valign="top"|
Ռմբարկուներ
Տվյալներն՝ ըստ 31 մայիս 2015-ի
Աղբյուր. A Սերիայի ռմբարկուներ - 2014-15
Գոլային փոխանցումներ
Աղբյուր. A Սերիայի ասիստենտներ – 2014–15
Ծանոթագրություններ
Կատեգորիա:Իտալիայի ֆուտբոլի առաջնություն Կատեգորիա:2014 ֆուտբոլում Կատեգորիա:2015 ֆուտբոլում
Մարինա Գորա (գյուղ, Լուխովիցկի շրջան)
Մարինա Գորա (Марьина Гора), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 88 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Լուխովիցկի շրջանի բնակավայրեր
Քաչանլի
Քաչանլի, գյուղ Արևմտյան Հայաստանում, Կիլիկիայի Մարաշի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Լյուքսեմբուրգի ֆուտբոլի առաջնություն 1924-1925
Լյուքսեմբուրգի ֆուտբոլի առաջնություն 1924-1925, Լյուքսեմբուրգի 15-րդ ֆուտբոլի առաջնությունը։ Մրցաշարի չեմպիոն է դարձել «Սպորա Լյուքսեմբուրգը»։ Մրցաշարին մասնակցել է 8 թիմ։
Արտաքին հղումներ
Կատեգորիա:Լյուքսեմբուրգի ֆուտբոլի առաջնություն
Ադամաս
«Ադամաս», ռուսական կազմակերպություն, զբաղվում է ոսկերչական իրերի արտադրությամբ և մանրածախ առևտրով։
Պատմություն
Ընկերությունը 1993 թվականին հիմնադրել են պաշտոնաթող ֆինանսիստ սպա Անդրեյ Սիդորենկովը և կոոպերատոր Վլադիմիր Վերեմեևը։
2007-2012 թվականներին ընկերությունը, բացի սեփական խանութներից, աշխատել է նաև ֆրանշիզով, ընդ որում ֆրանչայզինգային խանութներն իրենք են զբաղվել իրենց տեսականու սահմանմամբ։
2014 թվականին ընկերությունը պատրաստել է Սոչիի Ձմեռային օլիմպիական խաղերի, ինչպես նաև Ռուսաստանի 2014 թվականի Գրան պրիի, Ֆորմուլա 1 փուլի մեդալները։
Ֆրանկիզմ
Ֆրանկիզմ (franquismo), Ֆրանցիսկո Ֆրանկոյի բռնապետության համակարգ և գաղափարախոսական հիմնավորում, որը 1939-1975 թվականներին ղեկավարել է Իսպանիան։ Իտալական ֆաշիզմի և գերմանական նացիոնալ-սոցիալիզմի հետ միասին այն պատկանել է ֆաշիզմի երեք «դասական» տեսակներին ։ Առանձնահատկություններից են ռեակցիոն շարժումների ներկայությունը (Ֆալանգա), որը մեծ ազդեցություն է ունեցել կաթոլիկ եկեղեցու վրա։
Ադամաս
Պատմություն
2016 թվականին քրեական գործ է հարուցվել «Ադամաս» ընկերության կազմի մեջ մտնող «Մայրաքաղաքային ոսկերչական գործարանի» դեմ։ Ընկերությունը մեղադրվել է 5 մլրդ ռուբլու չափով հարկեր չվճարելու մեջ։ 2020 թվականին որպես այդ գործի շարունակություն քրեական գործ է հարուցվել «Ադամաս» ընկերության նախկին գործադիր տնօրեն Մաքսիմ Վայնբերգի դեմ։
Դաշնային հարկային ծառայության և քննչական կոմիտեի տվյալներով՝ «Ադամաս» ընկերությունը և դրա մեջ մտնող կազմակերպությունները չեն վճարել ընդհանուր առմամբ 6 մլրդ ռուբլի։ Իրավակարգի աշխատակիցների վարկածով՝ Վայնբերգը «կեղծ փաստաթղթաշրջանառություն է ստեղծել ավելի քան հիսուն մեկօրյա ֆիրմաների հետ»։
Ֆրանկիզմ
Կառավարման ձևն ու ֆրանկիստական համակարգն ունեցել են վառ արտահայտված անձնային բնույթ, այսինքն՝ ավելի շատ որոշվել է բռնապետի անձով, քան ինչ-որ որոշակի գաղափարախոսությամբ։ Աչքի չընկնելով խարիզմատիզմով՝ Ֆրանկոն կարողացել է իր ձեռքում պահել անսահմանափակ իշխանությունը մինչև իր մահը՝ 1975 թվականին։ Նրա օրոք Իսպանիայում չի եղել կոդիֆիկացված Սահմանադրություն, գործել է միայն նրա կողմից հրապարակված որոշակի հիմնական օրենքներ, որոնք ունեցել են սահմանադրական կարգավիճակ։ Պետության բոլոր նշանակալի պաշտոններին, ընդհուպ մինչև պրովինցիաների մակարդակ, Ֆրանկոն նշանակել է մարդկանց, որոնց հետ նրան կապել էին անձնական հավատարմագրային հարաբերությունները։ Այն հաստատությունները, որոնց նա հանձնել է իշխանական լիազորությունները կամ որոնք նա չի կարողացել անտեսել, օրինակ, «Ազգային շարժում» պետական կուսակցությունը, կաթոլիկ եկեղեցին և զինվորականներին նա մշտապես միմյանց դեմ է տրամադրել։
Ադամաս
Նկարագրություն
«Ադամաս» ընկերությունը բաղկացած է երկու ստորաբաժանումներից՝ ոսկերչական իրեր արտադրող «Մայրաքաղաքային ոսկերչական գործարան» և մանրածախ առևտրով զբաղվող «Ադամաս-ոսկերչություն»։ Մինչև 2017 թվականը եղել է նաև «Ադամաս-ոսկերիչ» ստորաբաժանումը, որը զբաղվել է մեծածախ առևտրով ։
Ֆրանկիզմ
Ֆրանկիստական վերնախավի կարծիքով՝ ֆրանկիզմն իր լեգիտիմացումն ստացել է Քաղաքացիական պատերազմում տարած հաղթանակով, որը դիտարկվել է ոչ միայն որպես իր աշխարհայացքի հաղթանակ, այլև որպես իսպանական և եվրոպական քաղաքակրթության և մշակույթի պաշտպանություն։ Քանի որ կաթոլիկությունը համարվել է իսպանական մշակույթի բաղկացուցիչ մասը, եկեղեցին սերտորեն համագործակցել է պետության հետ այսպես կոչված ազգային կաթոլիկության շրջանակներում։